У паняцця ёсць і іншыя значэнні, гл. Кальмар.

**Ка́льмар** (шведск.: Kalmar) — адзін з найстарэйшых гарадоў Швецыі, адміністрацыйны цэнтр лена Кальмар. Горад Кальмар з'яўляецца варотамі на самы доўгі ў Швецыі Эландскі мост, які злучае востраў Эланд са Скандынаўскім паўвостравам. У Сярэднявеччы ён быў трэцім па велічыні ў дзяржаве і быў цэнтрам гандлю, галоўным чынам экспарту жалеза, якім займаліся гандляры з Германіі. Размешчаны на паўднёвым усходзе краіны, на беразе Балтыйскага мора. Горад утварыўся вакол замка Кальмар, які ў сваю чаргу быў пабудаваны ў XII стагоддзі вакол вартаўнічай вежы, прызначанай для абароны ад піратаў і датчан. Сярод іншых славутасцяў вылучаецца спраектаваны Тэсінам кафедральны Кальмарскі сабор.

Гісторыя
--------

Кальмарскі замак
Кальмар упершыню згадваецца на адным з рунічных камянёў XI стагоддзя. Назва яго паходзіць ад старажытнашведскага *Kalmar* — «камяністае дно», або «камяністы грунт». Дакладна вядома, што каля 1200 года гэта быў значны горад, які вырас вакол замка, а ў сярэдзіне XIII стагоддзя — адзін з найважнейшых у Швецыі і меў важныя гандлёвыя сувязі з Ганзай (практычна ўвесь гандаль вёўся этнічнымі немцамі). У 1397 каралі трох скандынаўскіх краін на сустрэчы ў Кальмары ўтварылі Кальмарскую унію. Напачатку XVII стагоддзя — падчас Кальмарскай вайны — значная частка гораду была разбурана, і ў 1640 годзе было вырашана перанесці горад на суседні востраў Кварнхольмен. У адрозненне ад большасці гарадоў тагачаснай Швецыі, Кальмар быў адбудаваны каменным, а не драўляным. Старая частка горада была добра захаванай да сярэдзіны XX стагоддзя, але ў 1960-я гады частка цэнтра горада была знесена, каб вызваліць месца для адміністрацыйных і камерцыйных будынкаў. У 1972 годзе быў пабудаваны Эландскі мост. У 1977 была заснавана Вышэйшая школа, якая ў 2010 стала адным з двух кампусаў Універсітэта Лінеус.

Клімат
------

| **Клімат Кальмара** |
| --- |
| Паказчык | Сту | Лют | Сак | Кра | Май | Чэр | Ліп | Жні | Вер | Кас | Ліс | Сне | Год |
| Абсалютны максімум, °C | 13 | 12 | 19 | 25 | 32 | 32 | 33 | 32 | 28 | 22 | 13 | 12 | 33 |
| Сярэдні максімум, °C | 1 | 1 | 3 | 7 | 13 | 17 | 21 | 19 | 16 | 10 | 5 | 2 | 10 |
| Сярэдні мінімум, °C | −3 | −3 | −1 | 1 | 5 | 10 | 12 | 12 | 8 | 5 | 1 | −1 | 3 |
| Абсалютны мінімум, °C | −22 | −25 | −20 | −10 | −5 | −1 | 3 | 1 | −2 | −7 | −17 | −20 | −25 |
| Норма ападкаў, мм | 20 | 20 | 20 | 30 | 30 | 40 | 40 | 60 | 40 | 30 | 40 | 40 | 460 |
| *Крыніца: Weatherbase* |

Адукацыя
--------

У горадзе размешчаны адзін з двух кампусаў Універсітэта Лінеус.

Славутасці
----------

Трып, трап, труль
* Стары горад
* Кварнхольмен
* Кальмарскі замак
* Кальмарскі сабор
* Эландскі мост
* Трып, трап, труль — тры драўляныя дамы́ рознай велічыні канца XVIII ст.
* Музей лену Кальмар
* Сядзіба Крусэншэрны (XIX ст.)
* Стадыён Гульдфогельн-Арэна
* Мастацкі музей Кальмара

Гарады-пабрацімы
----------------

* Германія Вісмар, Германія
* Данія Сількебарг, Данія
* Фінляндыя Саванліна, Фінляндыя
* Ісландыя Аўрбарг, Ісландыя
* Нарвегія Арэндал, Нарвегія
* Уганда Энтэбэ, Уганда
* Злучаныя Штаты Амерыкі Уілмінгтан, ЗША
* Польшча Гданьск, Польшча
* Расія Калінінград, Расія
* Літва Панявежыс, Літва
* Турцыя Самсун, Турцыя

Зноскі
------

1. ↑  Population in the country, counties and municipalities by sex and age 31/12/2009
2. ↑
3. ↑  Палацы і замкі Швецыі

Спасылкі
--------

* Лагатып Вікісховішча На Вікісховішчы ёсць медыяфайлы па тэме Кальмар (Швецыя)

|  |  |
| --- | --- |
| ⚙️   Тэматычныя сайты | DMOZ |
| Слоўнікі і энцыклапедыі | Вялікая каталанская · Вялікая расійская (старая версія) · Britannica (онлайн) · Brockhaus |
| Нарматыўны кантроль | GND: 4109969-2 · LCCN: n79059227 · NKC: ge1105881 · VIAF: 155926140 |